[{"text_idx": "#000001", "text": "Rydyn ni wrthi\u2019n drefnu Hacio\u2019r Iaith 2013 yn Aberystwyth am y pedwerydd tro ac mae\u2019n fraint i ddweud bod modd cofrestru lle am ddim heddiw!"}, {"text_idx": "#000003", "text": "Diolch i Illtud Daniel a phobl Llyfrgell Genedlaethol Cymru am eich help a chynnig hael gan gynnwys ystafelloedd, bwyd a di-wifr."}, {"text_idx": "#000004", "text": "Dyma\u2019r Hacio\u2019r Iaith mawr lle fydd cyfle i drafod, dysgu, rhannu a datblygu bob math o ddefnydd o dechnoleg yn y Gymraeg. Mae gymaint o gynhadleddau, yn enwedig yn y diwydiant technoleg, lle mae angen talu cannoedd o bunnau er mwyn gwrando ar rhywun ar y llwyfan sydd yn trio gwerthu rhywbeth i ti. Mae pawb sy\u2019n rhedeg Hacio\u2019r Iaith yn wirfoddoli ac mae unrhyw un yn gallu rhedeg sesiwn. Gobeithio fod e\u2019n wir i ddweud bod Hacio\u2019r Iaith gan y bobl ar gyfer y bobl."}, {"text_idx": "#000005", "text": "Mewn gwirionedd mae sawl digwyddiad dan yr enw Hacio\u2019r Iaith gan gynnwys sesiynau trafod bach yn y dafarn ac elfennau o fewn amserlen digwyddiadau eraill. Ond ym mis Ionawr rydyn ni\u2019n elwa mewn sawl ffordd o gael nifer o bobl amrywiol yn yr un lle:"}, {"text_idx": "#000006", "text": "pobl theatr, teledu, ffilm, radio\nrho dy hoff gategori yma ____"}, {"text_idx": "#000007", "text": "Mae croeso cynnes i bawb sydd eisiau cyfranogi! Eleni rydyn ni\u2019n defnyddio\u2019r system digwyddiadau Eventbrite i reoli archebion. (Fel y dwedais, rydyn ni i gyd yn wirfoddoli ac mae\u2019n haws nag opsiynau eraill!)"}, {"text_idx": "#000009", "text": "Dyw\u2019r rhygwyneb Eventbrite ddim ar gael yn Gymraeg eto yn anffodus."}, {"text_idx": "#000010", "text": "Fel y gwnaethon ni llynedd, mae tudalen wici ar Hedyn er mwyn i ni drefnu\u2019r digwyddiad gyda\u2019n gilydd ac awgrymu syniadau o flaen llaw."}, {"text_idx": "#000012", "text": "Mae un math o docyn, sef \u2018cyfranogwr\u2019 felly dylech chi feddwl am sesiynau bosib. Beth am gyflwyniad, trafodaeth neu sesiwn ymarferol sy\u2019n gysylltiedig ag eich hoff bwnc, technoleg a\u2019r Gymraeg?"}, {"text_idx": "#000013", "text": "(Os wyt ti eisiau argraff o drefn y dydd, dyma sut oedd yr amserlen yn Hacio\u2019r Iaith 2012 yn edrych. Bydd mwy o le ar yr amserlen eleni gobeithio.)"}, {"text_idx": "#000018", "text": "Mae 28 o bobl wedi cofrestru erbyn hyn."}, {"text_idx": "#000022", "text": "Hen dro Delyth. Diolch am adael i ni wybod. Am drio gwneud ambell beth rhithiol nes mlaen. Cadwa lygad ar y blog."}, {"text_idx": "#000023", "text": "Nofel Gymraeg yn cael ei sgwennu yn gyhoeddus ar Google Drive fel arbrawf"}]